|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 4069ounz@vojvodina.gov.rs |

|  |  |
| --- | --- |
|  KLASA: 128-451-2414/2023-01/2  |  DATUM: 6. 6. 2023. godine |

Na temelju članaka 15., 16. stavka 5. i 24. stavka 2. Pokrajinske skupštinske odluke o pokrajinskoj upravi („Službeni list APV“, broj: 37/14, 54/14 ‒ drugi propis, 37/16, 29/17, 24/19, 66/20 i 38/21), članka 23. stavaka 1. i 4. Pokrajinske skupštinske odluke o proračunu Autonomne Pokrajine Vojvodine za 2023. godinu („Službeni list APV“, broj: 54/22), članka 9. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV“, broj: 7/23), a po provedenom Natječaju za financiranje i sufinanciranje nabave opreme za ustanove osnovnog i srednjeg obrazovanja i odgoja na teritoriju Autonomne Pokrajine Vojvodine u 2023. godini br. 128-451-2414/2023-01 od 29. 3. 2023. godine („Službeni list APV“, broj: 14/23), Pokrajinski tajnik donosi,

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE ZA FINANCIRANJE I SUFINANCIRANJE NABAVE OPREME ZA USTANOVE SREDNJEG OBRAZOVANJA I ODGOJA, NA TERITORIJU AUTONOMNE POKRAJINE VOJVODINE, U 2023. GODINI**

**I.**

Ovim rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice ustanovama srednjeg obrazovanja i odgoja po *Natječaju za financiranje i sufinanciranje nabave opreme za ustanove osnovnog i srednjeg obrazovanja i odgoja na teritoriju Autonomne Pokrajine Vojvodine u 2023. godini klasa: 128-451-2414/2023-01 od 29. 3. 2023. godine („Službeni list APV“, br. 14/23).*

**II.**

Natječajem je opredijeljeno ukupno **45.000.000,00 dinara,** a u okviru toga za razinu srednjeg obrazovanja i odgoja **15.000.000,00 dinara**. Ovim rješenjem se vrši raspodjela sredstava za srednje obrazovanje i odgoj u iznosu od **15.000.000,00 dinara.**

Sredstva se odobravaju ustanovama srednjeg obrazovanja i odgoja (u daljnjem tekstu: Korisnici) u skladu s priloženom Tablicom 2. RASPODJELA SREDSTAVA ZA FINANCIRANJE I SUFINANCIRANJE NABAVE OPREME ZA USTANOVE SREDNJEG OBRAZOVANJA I ODGOJA, NA TERITORIJU AUTONOMNE POKRAJINE VOJVODINE U 2023. GODINU, koja čini sastavni dio ovog rješenja.

**III.**

Sredstva iz točke II. ovog Rješenja utvrđena su Pokrajinskom skupštinskom odlukom o proračunu Autonomne Pokrajine Vojvodine za 2023. godinu, na posebnom razdjelu Pokrajinskog tajništva za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) i to 15.000.000,00 na: Tajništvo), i to na Programu 2004 – Srednje obrazovanje, Programska aktivnost 1005 – Modernizacija infrastrukture srednjih škola, Funkcionalna klasifikacija 920, Ekonomska klasifikacija 4632 - Kapitalni transferi ostalim razinama vlasti, Izvor financiranja 01 00 – Opći prihodi i primici proračuna, a prenose se korisnicima sukladno priljevu sredstava u proračun AP Vojvodine, odnosno likvidnim mogućnostima proračuna.

**IV.**

Korisnici su obvezni prilikom nabave opreme postupati sukladno odredbama Zakona o javnim nabavama i podzakonskim aktima koji reguliraju javne nabave.

**V.**

Tajništvo će obavijestiti Korisnike o raspodjeli sredstava koja je utvrđena ovim rješenjem.

**VI.**

Tajništvo će obvezu prema Korisnicima preuzeti na temelju pismenog ugovora.

**VII.**

Ovo rješenje je konačno i protiv njega se ne može uporabiti pravni lijek.

**VIII.**

Za izvršenje ovog rješenja zadužuje se Sektor za materijalno-financijske poslove Tajništva.

Rješenje dostaviti:

1. Sektoru za materijalno–financijske poslove Tajništva
2. Pismohrani

|  |  |
| --- | --- |
|  | **POKRAJINSKI TAJNIK**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Zsolt Szakállas |

**2. RASPODJELA SREDSTAVA ZA FINANCIRANJE I SUFINANCIRANJE NABAVE OPREME ZA USTANOVE SREDNJEG OBRAZOVANJA I ODGOJA, NA TERITORIJU AUTONOMNE POKRAJINE VOJVODINE, U 2023. GODINI**

| **R. BR.** | **NAZIV ŠKOLE** | **MJESTO** | **PRIJEDLOG** | **NAMJENA, PRIJEDLOG** |
| --- | --- | --- | --- | --- |
|  | SREDNJA TEHNIČKA ŠKOLA „JÓZSEF SINKOVICS” | BAČKA TOPOLA | 385.764,00 | Nastavna sredstva - oprema za automehaničarsku radionica |
|  | Gimnazija s učeničkim domom „JÁN KOLLÁR“ | BAČKI PETROVAC | 191.588,00 | Nastavna sredstva - oprema za kuhinju |
|  | BELOCRKVANSKA GIMNAZIJA I EKONOMSKA ŠKOLA | BELA CRKVA | 72.400,00 | Video-nadzor |
|  | TEHNIČKA ŠKOLA | BEČEJ | 435.520,00 | Nastavna sredstva - zaštitna oprema  |
|  | POLJOPRIVREDNA ŠKOLA „VRŠAC“ | VRŠAC | 313.000,00 | Školski namještaj |
|  | SREDNJA POLJOPRIVREDNA ŠKOLA | ZRENJANIN | 622.720,00 | Namještaj, nastavna sredstva - oprema za tjelesni odgoj i audio-oprema |
|  | TEHNIČKA ŠKOLA „MIHAJLO PUPIN“ | INĐIJA | 112.500,00 | Nastavna sredstva - oprema za zavarivače |
|  | POLJOPRIVREDNO-TEHNIČKI SREDNJOŠKOLSKI CENTAR „BESZÉDES JÓZSEF“ | KANJIŽA | 472.800,00 | Školski namještaj |
|  | SREDNJA STRUČNA ŠKOLA „MILOŠ CRNJANSKI“ | KIKINDA | 999.999,00 | Nabava nastavnih sredstava - oprema za medicinski i arhitektonski smjer i smjer za pekare i operatere |
|  | SREDNJA TEHNIČKA ŠKOLA „MIHAJLO PUPIN“ | KULA | 484.017,00 | Video-nadzor |
|  | GIMNAZIJA I STRUČNA ŠKOLA „DOSITEJ OBRADOVIĆ“ | NOVI KNEŽEVAC | 999.999,00 | Nastavna sredstva - oprema za kabinet kemije |
|  | ELEKTROTEHNIČKA ŠKOLA „MIHAJLO PUPIN“ | NOVI SAD | 980.000,00 | Nastavna sredstva - oprema za računalni kabinet |
|  | PROMETNA ŠKOLA „PINKI“ | NOVI SAD | 698.880,00 | Nastavna sredstva - oprema za računalni kabinet |
|  | TEHNIČKA ŠKOLA „PAVLE SAVIĆ” | NOVI SAD | 139.560,00 | Nastavna sredstva - oprema za nastavu predmeta osobne usluge |
|  | STROJARSKA ŠKOLA „PANČEVO“ | PANČEVO | 999.999,00 | Nastavna sredstva - oprema za računalni kabinet |
|  | TEHNIČKA ŠKOLA „MILENKO VERKIĆ NEŠA“ | PEĆINCI | 172.400,00 | Nastavna sredstva - oprema za nastavu mehatronike |
|  | SREDNJA STRUČNA ŠKOLA „BRANKO RADIČEVIĆ“ | RUMA | 760.080,00 | Školski namještaj |
|  | GIMNAZIJA ZA TALENTIRANE UČENIKE S DOMOM UČENIKA „BOLYAI“ | SENTA | 945.372,00 | Oprema za kuhinju |
|  | GIMNAZIJA „VELJKO PETROVIĆ” | SOMBOR | 150.000,00 | Nastavna sredstva - oprema za računalni kabinet |
|  | GLAZBENA ŠKOLA „PETAR KRANČEVIĆ“ | SRIJEMSKA MITROVICA | 963.982,00 | Nastavna sredstva - glazbeni instrumenti |
|  | MEDICINSKA ŠKOLA "DRAGINJA NIKŠIĆ“ | SRIJEMSKA MITROVICA | 264.000,00 | Nastavna sredstva - školske ploče |
|  | KARLOVAČKA GIMNAZIJA | SREMSKI KARLOVCI | 980.938,00 | Nastavna sredstva - oprema za nastavu prevođenja |
|  | SREDNJA ŠKOLA „ĐURA JAKŠIĆ“ | SRPSKA CRNJA | 349.000,00 | Nastavna sredstva - oprema za računalni kabinet |
|  | EKONOMSKO-TRGOVAČKA ŠKOLA „VUK KARADŽIĆ“ | STARA PAZOVA | 296.400,00 | Nastavna sredstva - oprema za računalni kabinet |
|  | GIMNAZIJA „BRANKO RADIČEVIĆ“ | STARA PAZOVA | 770.820,00 | Nastavna sredstva - oprema za računalni kabinet |
|  | GIMNAZIJA ZA TALENTIRANE UČENIKE „DEZSŐ KOSZTOLÁNYI“ | SUBOTICA | 189.272,00 | Nastavna sredstva - audio-vizualna oprema |
|  | „POLJOPRIVREDNA ŠKOLA S UČENIČKIM DOMOM“ | FUTOG | 980.000,00 | Nastavna sredstva - oprema za računalni kabinet |
|  | KEMIJSKO-PREHRAMBENA SREDNJA ŠKOLA | ČOKA | 118.990,00 | Nastavna sredstva - oprema za računalni kabinet |
|  | TEHNIČKA ŠKOLA „NIKOLA TESLA“ | ŠID | 150.000,00 | Školski namještaj |
| **UKUPNO:** | **15.000.000,00** |

|  |  |
| --- | --- |
|  | **POKRAJINSKI TAJNIK**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Zsolt Szakállas |